b'\n_START_ARTICLE_\nVeliki Rogatec\n_START_PARAGRAPH_\nVeliki Rogatec ali Mrtvi menih je visok 1557 m in le\xc5\xbei v Kamni\xc5\xa1ko-Savinjskih Alpah. Veliki Rogatec je samoten vrh v Kamni\xc5\xa1ko-Savinjskih Alpah, ki je spomladi lepo okra\xc5\xa1en s planinskimi ro\xc5\xbeami, pozno jeseni pa lahko u\xc5\xbeivamo ob gledanju jesenskih macesnov. Vrh Velikega Rogatca je lepa razgledna to\xc4\x8dka. Na jugu se razprostira Menina planina, Celjska kotlina in Golte, na severu pa se nam razprostirajo Kamni\xc5\xa1ko Savinjske Alpe. Najbli\xc5\xbeja planina je Lepenatka, ki je za razliko od Velikega Rogatca manj zahtevna in bolj travnata.\n_START_SECTION_\nDostop\n_START_PARAGRAPH_\nPoti so markirane s smeri Kanol\xc5\xa1\xc4\x8dica (Gornji Grad), Lu\xc4\x8de in iz prelaza \xc4\x8crnivec. Pot je od bivaka markirana, ampak slabo za\xc5\xa1\xc4\x8ditena, zato je vzpon z bivaka odsvetovan vsem ki nimajo izku\xc5\xa1enj s plezanjem. Pot z \xc5\xa0peha je manj zahtevna in primerna za manj izku\xc5\xa1ene.\n_START_SECTION_\nZgodovina\n_START_PARAGRAPH_\nIme Veliki Rogatez je bilo omenjeno \xc5\xbee na starem avstrijskem voja\xc5\xa1kem zemljevidu iz 18. stoletja.'